NaiveNeuron/SloPal huggingface dataset:
Zs. Simon, poslanec: (2009-04-29):
Chápem dôvody predloženia tohto návrhu zákona, keďže by inak Slovenská republika nemala vlastnú právnu úpravu udeľovania slovenských šľachtiteľských osvedčení s ich územnou pôsobnosťou a zároveň by sa tak aj porušil medzinárodný dohovor. Návrh zákona v dôvodovej správe uvádza, že nebude mať negatívny dopad na štátny rozpočet, nebude mať dopad na rozpočty obcí a rozpočty vyšších územných celkov ani na zamestnanosť a nebude mať pozitívny dopad na životné prostredie. Ale som toho názoru, že bude mať dopad na občanov tejto krajiny, hlavne na gazdinky, na ženy, matky, babky, čo v dôvodovej správe uvedené už ale nie je. A taktiež bude mať dopad na nás mužov z Národnej rady Slovenskej republiky, keď budeme musieť doma vysvetľovať, prečo sme prijali takýto návrh zákona. Vysvetlím prečo, keďže predložený návrh zákona má § 20. A § 20 rieši priestupky fyzických osôb, nepodnikateľov, a to do výšky s možnou sankciou 1 500 eur. Medzi takéto priestupky sú zahrnuté činnosti, ktoré ale nepodnikateľ nevykonáva ako dovoz, vývoz a predaj, poprípade iná forma predaja, keď si to vymením so susedkou, však áno. Taktiež je zahrnuté do priestupku aj nesprávne používanie názvu odrody alebo rozmnožovacieho materiálu či akákoľvek forma obchodovania, teda aj výmena. Tento paragraf ale neuvádza výnimku na činnosti vykonané na osobné a nepodnikateľské účely. A teda takéto znenie umožní sankcionovať každého, kto si rozmnoží rastlinu. Ale veľká väčšina žien sa venuje záhradke a pestovaniu kvetín ako svojmu hobby. Medzi sebou si vymieňajú rôzne odrody alebo časti rastlín, ktoré rozmnožujú napr. prostredníctvom odrezkov alebo cibuliek ako napr. muškát či tulipán. Takéto znenie § 20 umožní sankcionovať všetky tieto fyzické osoby za rozmnožovanie svojich kvetín, a to do výšky až 1 500 eur. Dámy a páni, tento návrh zákona v tomto bode ide ďaleko, ďaleko nad rámec Európskej únie. Prečo? Podľa čl. 15 nariadenia Komisie 2100/1994 sa práva spoločenstva k odrodám rastlín nevzťahujú na činnosti vykonané na osobné a nepodnikateľské účely. No a to znamená, že náš zákon, naša právna úprava ide ďaleko nad. Ja chápem, že vláda potrebuje v čase krízy finančné prostriedky. Ale takýmto spôsobom? Práve preto prekladám pozmeňujúci návrh, ktorý vypúšťa z návrhu zákona § 20 a ostatné paragrafy sa prečíslujú s tým, že zostane zachovaný § 21 Iné správne delikty, ktoré budú sankcionovať podnikateľov, právnické osoby a fyzické osoby, podnikateľov, to znamená že v plnej miere zákon bude v súlade potom po takejto zmene s legislatívou Európskej únie. Dámy a páni, dúfam že chápete potrebu takéhoto riešenia, takéhoto pozmeňujúceho návrhu, vypustenia ustanovenia § 20 tohto návrhu zákona, a podporíte toto moje snaženie. Ďakujem pekne.
Laššáková, Jana, podpredsedníčka NR SR (2013-10-22):
Na vystúpenie pána poslanca Kondróta nie sú žiadne faktické poznámky. Nech sa páči, pán poslanec Hlina, máte slovo.
Kozelová, Monika, poslankyňa NR SR (2022-03-30):
No, pán minister, ja som bola po, ja som bola dobrovoľník od prvého dňa, rovnako ako som bola dobrovoľník od prvého dňa pri záplavách v Píle, pri záplavách v Devíne a podobne. A to bola vaša vláda páni. Nie naša vláda. Vaša vláda, ale ja som tam stála. Ak si myslíte, že niekto z vás, niekto z vášho vedenia za nami dobrovoľníkmi na tej Píle a na tom Devíne bol, tak sa veľmi mýlite. Veľmi. Takže tu zlodej kričí, chyťte zlodeja? Vy ste sa zbláznili už úplne? Vy viete, čo sa deje na Ukrajine? Vy naozaj čakáte... (Prerušenie vystúpenia predsedajúcim.)
P. Paška, predseda NR SR: (2007-09-20):
(Hlasovanie.) 138 prítomných, všetci boli za. Konštatujem, že sme uvedený návrh postúpili do tretieho čítania. Sme v treťom čítaní . Otváram rozpravu a pýtam sa, či sa chce niekto prihlásiť. Nie, končím možnosť sa prihlásiť. Vyhlasujem rozpravu za skončenú a budeme hlasovať, pán spravodajca.
Kollár, Boris, predseda NR SR (2022-06-21):
Prosím, prezentujeme sa a hlasujeme. Hlasujeme o návrhu uznesenia, že berieme na vedomie Správu o plnení úloh Vojenského spravodajstva za rok 2021. (Hlasovanie.) Prítomných 129 poslancov, za 83, proti 16, zdržalo sa 29, nehlasoval 1. Konštatujem, že sme navrhované uznesenie schválili. Pristúpime k hlasovaniu o návrhu uznesenia k Dlhodobému plánu rozvoja rezortu ministerstva obrany s výhľadom do roku 2035 (tlač 1067). Prosím predsedu výboru pre obranu a bezpečnosť poslanca Juraja Krúpu, aby hlasovanie o návrhu uznesenia Národnej rady uviedol. Nech sa páči, máte slovo.
Gašpar, Tibor, podpredseda NR SR (2024-09-17):
Ďakujem pani poslankyni. Ďalší v poradí je s faktickou pán Krátky. Musím konštatovať, že ho v sále nevidím. Takže jeho vystúpenie prepadá. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Chce k rozprave zaujať stanovisko navrhovateľ? Áno, dávam mu slovo.
P. Hrušovský, predseda NR SR: (2004-10-28):
(Hlasovanie.) 137 prítomných, 107 za, 1 proti, 28 sa zdržalo, 1 nehlasoval. Návrh sme schválili. Pristúpime k tretiemu čítaniu o návrhu poslanca Madeja na vydanie zákona, ktorým sa mení a dopĺňa Trestný zákon. Otváram rozpravu. Pýtam sa, či sa chce do rozpravy prihlásiť niekto z prítomných pánov poslancov. Nie. Vyhlasujem rozpravu za skončenú. Budeme hlasovať o podanom návrhu zákona ako o celku so schválenými pozmeňujúcimi a doplňujúcimi návrhmi. Prezentujme sa a hlasujme, páni poslanci. (Hlasovanie.) 140 prítomných, 100 za, 3 proti, 36 sa zdržalo, 1 nehlasoval. Národná rada Slovenskej republiky návrh schválila. Poprosím teraz pani poslankyňu Laššákovú, aby z poverenia ústavnoprávneho výboru predniesla návrhy hlasovania k návrhu poslanca Jána Rusnáka, ktorý žiada zmeniť a doplniť zákon č. 328/1991 Zb. o konkurze a vyrovnaní . Nech sa páči, pani poslankyňa. (Hlasovanie o návrhu poslanca Národnej rady Slovenskej republiky Jána Rusnáka na vydanie zákona, ktorým sa mení zákon č. 328/1991 Zb. o konkurze a vyrovnaní v znení neskorších predpisov , tlač 846.)
Hufková, Eva, poslankyňa NR SR (2012-05-02):
Sľubujem. (Potlesk.)
Kollár, Boris, predseda NR SR (2021-12-09):
Prosím, prezentujme sa a hlasujeme. (Hlasovanie.) Prítomných 128 poslancov, za 90, proti 34, zdržali sa 4. Konštatujem, že Národná rada schválila navrhované uznesenie. Teraz vyhlasujem dvojminútovú prestávku a budeme pokračovať v rokovaní o vládnom návrhu zákona o štátnom rozpočte na rok 2022. Dvojminútová prestávka. (Dvojminútová prestávka.)
Číž, Miroslav, poslanec NR SR (2018-05-24):
Úžasný intelektuálny slovník, pani poslankyňa, vagabundi, neviem akí gauneri a ktorí absolútne nič nevedia a vy tá skvelá, skvelá, ten vzor pre Slovensko, vy všetko dáte dokopy. Nech sa páči, vyprávajte, len nie politické chrapúnstva. A poviem vám prečo. Dvadsiateho šiesteho denník Trend citoval, že teda za vraždou mladého Kuciaka môže byť, môže byť aj talianska mafia, údajne, a že môže byť zapletená s politikmi. Na druhý deň ráno som už čítal ... (pozn. red.: rýchlo povedané), akí sme kamaráti s mafiou a podobné nezmysly, pani poslankyňa. Tu teraz vyprávať toto celé, čo hovoríte, v našej, ja som zo Štiavnických Baní, vedľa na Beluji je taliansky podnikateľ, ktorý má pozemky, funguje tam. Pravdepodobne možno tiež keď nárokovo si žiada dotácie a podobne. Teraz každý Talian, nikdy som nepočul až do 26. januára, že by na Slovensku bola nejaká talianska mafia, dokonca ten Vadala nikdy nebol odsúdený riadne súdom a vždy mal pozíciu právne ústavnú, pani poslankyňa. Pokiaľ nie je niekto odsúdený, tak sa naňho hladí ako na nevinného. Mal takúto pozíciu na Slovensku, aj teraz som veľmi zvedavý, jak dopadne ten podľa môjho názoru veľmi divne koordinovaný proces v tom Taliansku, som na to zvedavý jak. Ale o to teraz vôbec nejde. To znamená, teraz keď stretneme akéhokoľvek Taliana, tak principiálne sa s ním nemôžem ani baviť, lebo vy sa tu postavíte a začnete všetci tárať tieto veci o tej mafii týmto spôsobom? A máme sa vôbec baviť ľuďmi z Enelu? Však to sú Taliani takisto! Čo keď sú mafiáni? A vy viete, ktorí to sú, tak nemohli by ste urobiť zoznam tých mafiánov, aby sme sa im vyhýbali?! Jak môžte tu ministerku obviňovať, že ona nejakým mafiánom dáva nejaké peniaze? Má ešte slovo politické chrapúnstvo nejaký obsah, pani poslankyňa? Sú ešte nejaké hranice, ktoré sa nedajú prekročiť? Trošku slušnosti k politickému súperovi a k žene, ktorá pracuje v tejto sfére 15 rokov. To naozaj z nej musíte urobiť... (Prerušenie vystúpenia časomerom.)
Pčolinský, Peter, podpredseda NR SR (2023-02-03):
Pán poslanec Saloň.
Žiak, Miroslav, poslanec NR SR (2021-09-22):
Ďakujem krásne. No, budem reagovať ako kolega Suja, ktorý, samozrejme, sa nedržal témy a išiel si svoj vlastný freestyle ako na svojom youtubovom kanále. Ale, pán poslanec Suja, toto je parlament a nie váš YouTube kanál. Pán poslanec Urban, propagácia LGBTI na školách, ja neviem o tom, že by bola. Ja neviem, čo tu chcete chrániť. Ja rozumiem, že robíte kompilát maďarského orbánovského zákona, lebo tam bol velice populárny a vy ako nová strana potrebujete preferencie, čiže potrebujete sa nejako zviditeľniť. A robiť kompilát z takéhoto zákona je cesta, ja to úplne rozumiem, chápem tomu, ale teda myslím si, že LGBTI ľudí na školách netreba znevažovať a netreba zakazovať. Nevieme o tom, že by tam boli takéto prejavy. Spomenuli ste ruský realizmus a CIA, ako sa snažila tieto, sociálny štát z 90. rokov, 80. rokov prevrátiť. No neviem, čo im chceli prevracať, ich šľapacie záchody a zbedačený, hladový národ? Dávali ste taký príklad. A ochrana pred pedofíliou už teraz existuje. Keď máte pedofila a dokáže sa mu, že je pedofil, tak ide do basy. Ja neviem, o čom vy tu točíte. Ale úplne rozumiem vašej pointe, že potrebujete vašu stranu REPUBLIKA dostať nad 5 % a udržať ju nad 5 % a orbánov, kompilát orbánovského zákona je to najlepšie možné riešenie.
Hrušovský, Pavol, poslanec NR SR (2012-08-07):
Pán predseda, ja predsa len si dovolím navrhnúť, aby sme si predbežne stanovili termín hlasovania zajtra na 10.00 hodinu dopoludnia. Keď výbory začnú rokovať, predpokladám, že ráno o 8.00 hodine.
Antal, Peter, poslanec NR SR (2019-09-10):
Ďakujem za slovo. Vážený pán predseda, prosím o o presunutie bodov 37, 38, 39, 40 za bod 22. Ďakujem pekne.
Hort, Milan, podpredseda NR SR (2011-07-07):
Poprosím vás, ale naozaj poprosím všetkých prítomných, aby sme sa chovali dôstojne. Pán poslanec, ja som o tých štrnástich rokoch hovoril preto, lebo ja si spomínam na časy, keď tu naozaj bola situácia ďaleko horšia a nepredlžovali sme takýmto spôsobom čas. Garantujem vám, že som oslovil všetkých, ktorí to majú na starosti, aby sa zjednala náprava. A žiadam vás, aby ste pokračovali vo svojom vystúpení.
Kollár, Boris, predseda NR SR (2022-03-16):
S ďalšou faktickou pán poslanec Šefčík.
Pellegrini, Peter, podpredseda NR SR (2020-07-07):
S reakciou na faktické pán poslanec Kamenický.
Matejička, Vladimír, poslanec NR SR (2012-09-27):
Ďakujem za slovo. Vážená pani predsedajúca, vážené kolegyne, kolegovia. Výbor Národnej rady Slovenskej republiky pre obranu a bezpečnosť ma určil za spravodajcu k návrhu poslancov Národnej rady Slovenskej republiky Renáty Zmajkovičovej, Mariána Kovačócyho a Ivana Vargu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, tlač 204. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a 68 zákona o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky č. 180 z 24. augusta 2012 a podľa § 71 rokovacieho poriadku Národnej rady Slovenskej republiky navrhujem, aby návrhy zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva, národnostné menšiny a Výbor Národnej rady Slovenskej republiky pre obranu a bezpečnosť. Za gestorsky výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 30 dní a gestorsky výbor do 32 dní od prerokovania návrhu zákona v Národnej rade Slovenskej republiky. Prosím, pani predsedajúca, aby ste otvorili rozpravu k tomuto návrhu.
Takáč, Richard, poslanec NR SR (2021-10-21):
Ďakujem veľmi pekne za slovo, pán predsedajúci. Pán kolega Vilko Zahorčák, chcem ti veľmi pekne poďakovať a hlavne poďakovať ti ako aj primátorovi, dlhoročnému primátorovi Michaloviec, ktorý to zobral aj z pohľadu toho primátora, ako vníma ten primátor to, že keď má vo svojom meste, vo svojom okolí takúto nejakú inštitúciu. Sám si presne povedal, že to, že Slovenský vodohospodársky podnik sa nachádza v Banskej Štiavnici, nie je tak, ako tu niektorí povedali, že v 90. rokoch proste politicky rozhodlo HZDS, a preto sa to tam stalo a udialo a tá inštitúcia tam je. Tá inštitúcia tam je preto, lebo je tam historicky už z 18. storočia z hľadiska toho UNESCO, tých pamiatok, ktoré majú s tým Slovenským vodohospodárskym podnikom proste priamy súvis. Čiže nie sú to 90. roky, ale 18. storočie. Presne si povedal, že je tam mnoho ľudí z regiónu zamestnaných, ktorí prídu o túto prácu. Zrekonštruovali sa budovy, jedna, druhá. A správne si položil aj otázku, ktorá je podľa mňa namieste, že či ten cieľ toho presťahovania nie je preto, aby sa niekto potom dostal k tým budovám, lukratívnym zrekonštruovaným budovám, historickým budovám v Banskej Štiavnici. Myslím si, že, dámy a páni aj kolegovia poslankyne, poslanci, ktorí ste neni v sále, ale počúvate to možnože v kanceláriách, na ubytovni, vás chcem poprosiť o podporu tohto a posunutia do druhého čítania, kde hlavne podporíme menej rozvinuté regióny tým, že nebudeme centralizovať verejnú a štátnu správu len do Bratislavy, ale bude obsiahnutá a bude sa nachádzať po ce... (Prerušenie vystúpenia časomerom.)
P. Hrušovský, podpredseda NR SR: (2002-02-07):
F. Hajnovič, minister financií SR: Myslím si, že niet o čom.
P. Hrušovský, predseda NR SR: (2004-10-28):
(Hlasovanie.) 141 prítomných, 117 za, 23 sa zdržalo, 1 nehlasoval. Návrh sme schválili. Pristúpime k tretiemu čítaniu . Otváram rozpravu. Do rozpravy sa nehlási nikto z prítomných poslancov. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru... K. Mitrík, poslanec: Schváliť.
Pellegrini, Peter, predseda NR SR (2024-01-09):
Stopuje sa to hore na stopkách, za chvíľku vám to vypne. (Reakcie z pléna.) Pokračujte, pán poslanec.
Bugár, Béla, podpredseda NR SR (2019-09-11):
Nech sa páči, môžeme ďalej.
Dostál, Ondrej, poslanec NR SR (2018-09-17):
Vážená pani podpredsedníčka, vážená pani predkladateľka, kolegyne, kolegovia, dovoľte, aby som podľa § 73 ods. 1 zákona o rokovacom poriadku Národnej rady vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutý gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch a v gestorskom výbore v zmysle uvedeného rozhodnutia predsedu Národnej rady. Pani podpredsedníčka, otvorte, prosím, rozpravu.
P. Hrušovský, predseda NR SR: (2005-06-21):
Poprosím teraz pána poslanca Hamarčáka, aby z poverenia výboru pre financie, rozpočet a menu predniesol návrhy hlasovaní k prerokúvanému vládnemu návrhu zákona, ktorým sa mení a dopĺňa zákon o štátnom dlhu a štátnych zárukách, o Štátnej pokladnici a o zmene a doplnení niektorých zákonov, ktorý prerokúvame ako tlač 1197. Poprosím pána poslanca Hamarčáka. (Reakcia z pléna.) Pán poslanec Hort.
E. Kukan, minister zahraničných vecí SR: (2005-05-11):
Najčastejšou výčitkou azda bola chýbajúca zmienka o kresťanstve. Je pravda, že tento bod sa nám nepodarilo presadiť a že je nám to ľúto. Ale predsa len, aj keď tu odzneli veľmi tvrdé slová, dovolím si povedať, že ten, kto Ústavnú zmluvu čítal, vie, že má kresťanský charakter – a ja vám odcitujem prvý odsek preambuly: „Čerpajúc inšpiráciu kultúrneho, náboženského a humanistického dedičstva Európy, z ktorého sa vyvinuli univerzálne hodnoty“ a tak ďalej atď. Keď hovoríme o náboženskom dedičstve Európy, o čom asi môže byť náboženské dedičstvo Európy – o Koráne? O čom to je, ak nie je to o kresťansko-židovskom dedičstve? Názov zmluvy. Správny názov je Zmluva o Ústave pre Európu, nie Ústavná zmluva. Zdá sa mi, že niekedy nedávame dostatočný dôraz slovu „zmluva“. Predsa to je klasická medzinárodná zmluva, tu to v rozprave už odznelo. Jedna krajina – jeden komisár. Áno, do roku 2014 budú všetky štáty delegovať svojho komisára a po roku 2014 iba dve tretiny, ale na základe spravodlivej, normálnej rotácie. Takže tam nie je nijaká strata z našej strany. O kvalifikovanej väčšine. Uvedený mechanizmus, ktorý bol prijatý, je kompromisom, ktorý vyhovoval malým štátom, ale aj veľkým a taktiež stanoviskám Poľska a Španielska, ktoré boli veľmi dôrazné. Kvalifikovaná väčšina, to, čo sa dohodlo na Medzivládnej konferencii, lepšie to, čo navrhoval Konvent. Nemusíme mať podľa mňa obavy z oslabovania vplyvu menších krajín v Európskej únii. V Európskej únii je 10 štátov menších, ako je Slovensko, z 25 je 19 malých štátov. Nemyslím si, že nebudú mať nejakú reálnu silu. Hovorili ste tu niektorí, že Slovensko bude jednoducho prijímať akty, ktoré prídu z Bruselu. Ale veď my v Bruseli budeme, keď sa akty budú prijímať. Prečo nejako nedôverujete, že tam dokážeme jednoducho obhájiť záujmy Slovenska? Za ten rok, ktorý chodíme na rokovania do Bruselu, sa ukázalo, že vieme niekedy zvrátiť diskusiu tak, aby boli prijaté rozhodnutia, ktoré sú v našom záujme. Nie je pravda to, že prídeme o našu zvrchovanosť. Kolegyne a kolegovia, vy si myslíte, že Španielsko, ktoré v referende ratifikovalo Zmluvu o Ústave pre Európu, to urobilo preto, že príde o svoju zvrchovanosť? Vy si myslíte, že Taliansko príde o svoju zvrchovanosť? Dnes Dolná komora rakúskeho parlamentu ratifikovala Zmluvu o Ústave pre Európu s jedným negatívnym hlasom. Vy si naozaj myslíte, že Rakúšania tak hlasovali s tým vedomím, že prídu o svoju zvrchovanosť? (Potlesk.) Nechcem používať právne rozklady, ale myslím si, že takýto postup ďalších členských štátov Únie je naozaj veľmi jednoznačný a že naše obavy sú neopodstatnené. Panie poslankyne a páni poslanci, keď si zoberieme všetko to, čo predstavuje projekt zjednotenej Európy, určite je to pre Slovensko dobrý projekt, ktorý v budúcnosti zabezpečí naše zapojenie do Európy. A Zmluva o Ústave pre Európu je krokom, ktorý tento projekt posúva dopredu. Dúfam, že budete hlasovať zodpovedne a že tento projekt podporíte. Ďakujem pekne. (Potlesk.)
Hort, Milan, podpredseda NR SR (2011-03-30):
Poprosím teraz o poslednú faktickú poznámku, pán poslanec Ondruš, ostatných, aby nerušili prácu podpredsedu parlamentu. Nech sa páči.
Lipšic, Daniel, poslanec NR SR (2016-03-23):
Pán predseda, ja mám návrh, pretože sa obávam, že môžu byť potom spochybnené voľby podpredsedov Národnej rady. Podľa volebného poriadku, ktorý sme schválili, tak návrhy na podpredsedov môžu dávať buď poslanecké kluby, alebo poslanci. Aby nemohol nikto spochybniť možnosť, že potom voľbu pána podpredsedu Hrnčiara, tak by ho asi mali buď navrhnúť poslanci, alebo iný poslanecký klub. Keďže poslanecký klub SIET-e nevznikol, tak sa obávam, že ten návrh musí byť potom podaný buď ešte raz, aby následne niekto nemohol spochybniť jeho voľbu za podpredsedu. To sa potom, samozrejme, že týka aj ďalších návrhov, ktoré sú. A taký je volebný poriadok, upozorňujem vás na čl. 7 ods. 1, ktorý výslovne uvádza oprávnené subjekty na podávanie návrhov na volené funkcie.
Suja, Miroslav, poslanec NR SR (2021-06-17):
Ďakujem za slovo, pán predsedajúci. Vážení kolegovia, kolegyne, tak ako Miňo Mazurek povedal, ideme trestať rodičov za to, že vychovávajú svoje deti, za to, že sa riadne starajú o tie svoje deti, tým, že zlúčime tieto školy. Ale viete, čo je problém? Že vytrestáme rodičov, skúsia to dáko prežiť, buď tie deti prevezú niekde inde, ale nepocítia to tak ako tie deti. Vy si viete predstaviť, keď dieťa ide do školy so strachom, keď ho šikanujú len cez internet? Viete, ako, koľko je sebevrážd? A hovoríme tu vkuse o nejakej kyberšikane. A teraz si predstavte, že dochádza k šikane fyzickej. Fyzickej! Lebo ma volali k viacerým prípadom na základnej škole, kde takéto deti boli, stáli vo dverách, jeden držal dvere a druhý dával zaucho každému spolužiakovi v triede. Viete si to predstaviť? (Reakcia z pléna. Zaznievanie gongu.) Ja viem, že tú fyzickú šikanu nezažil pán Žiak alebo pán Kazda, lebo s nimi sa len nechceli, nechceli s nimi hrať, lebo kto by sa s ním hral, a preto vidíte tie prejavy jeho, ako má aj teraz. Ale keby zažil aj tú fyzickú, tak by sa tu nesmial ako postihnutý zo základ... (zaznievanie gongu), z tej školy, ktorú majú zlúčiť. Ale vidíte, čo mám robiť, no? To vidno ako SaS-ka, aké SaS-ka tu má zastúpenie. Výborne! Ja keby som teraz taký bol osobný tak začnem útočiť, ja neviem, na ministra, na jeho, na jeho... čo chcem, viete, pán Žiak. Ale ja sa neznížim na vašu úroveň. Takže, vážení kolegovia, ak chceme chrániť deti, tak ich chráňme a nerehocme sa tu ako pán Žiak, že mu to je jedno, lebo tu ide o deti. A keď hovorím, že deti sa budú báť chodiť do školy, tak to myslím vážne. Ale pán Žiak sa tomu rehoce. Rehoce a je mu jedno, že naše deti sa budú báť chodiť do školy. (Ruch v sále. Zaznievanie gongu.)
Fecko, Martin, poslanec NR SR (2019-11-27):
Ďakujem. Iba krátko, lebo som to opomenul. Chcel by som sa opýtať pani ministerky aj pracovníkov, že aké najstaršie prípravné konanie je akceptovateľné na posúdenie, či ideme do pozemkových úprav v danom území, pretože aj tých 168 území, ktoré teraz je ako schválených, keď po nich chodím a sa pýtam ľudí, tak je, sú to väčšinou prípravné konania, ktoré boli už dosť dávno robené, a súčasný stav nemusí zodpovedať záujmom týchto vlastníkov v tomto území o spustenie pozemkových úprav. Takže ak by ste, pani ministerka teda povedala, že celému národu, či to má byť dvojročné, päťročné, desaťročné prípravné konania, ktoré budete akceptovať na to, aby sme mohli rozbehnúť pozemkové úpravy, a chcem zacitovať, akým spôsobom teda pozmení teda znenie príslušného paragrafu môj pozmeňujúci návrh, aby bolo všetkým jasné, čo sme vlastne vypustili a čo sme doplnili. Takže v prvom rade poviem ten zákon náš 330, § 14 ods. 7 podľa môjho pozmeňujúceho návrhu bude znieť takto: „Dňom nadobudnutia právoplatnosti rozhodnutia o schválení vykonania projektu pozemkových úprav alebo neskorším dňom uvedeným v tomto rozhodnutí zanikajú nájomné vzťahy k pôvodným pozemkom. Po vykonaní zmien v katastri nehnuteľností podľa ods. 4 sa vykoná aktualizácia vo vinohradníckom registri a registri ovocných sadov a chmeľníc.“ Bodka. Nič viac, nič menej. A keďže tento, by som povedal, že vzťah týkajúci sa pokračovania nájomných zmlúv je, samozrejme, aj v zákone 504 o nájme poľnohospodárskych pozemkov, tak sme to museli v mojom pozmeňujúcom návrhu, samozrejme, aj tam upraviť a týka sa to § 13 ods. 2, kde ho budem citovať. Takže ods. 2 § 13 zákona č. 504/2003 Z. z., ako si ho predstavujem, bol upravený tak, že ak nájomca riadne a včas plní svoje záväzky zo zmluvy, má právo na prednostné uzavretie novej nájomnej zmluvy na pozemok, ktorý nájomca doteraz užíval za nájomné v obvyklej výške. To neplatí, ak pri skončení nájmu uplynutím dohodnutého času trvania nájmu alebo uplynutím výpovednej lehoty prenajímateľ podniká v poľnohospodárstve, alebo ak má byť nájomca blízka osoba alebo prenajímateľa, blízka osoba prenajímateľa alebo právnická osoba, ktorej je prenajímateľ členom alebo spoločníkom, alebo ak ide o pozemok, ktorý je podľa osobitného predpisu určený na iné ako poľnohospodárke účely, alebo došlo k prevodu, alebo prechodu vlastníckeho práva k pozemku a dopĺňam: „alebo k pozemkovým úpravám podľa osobitného predpisu“. Takže toto, takto sa upravuje podľa môjho pozmeňujúceho návrhu aj zákon č. 503 a č. 504 aj zákon 330 a myslím si, že je to skvalitnenie a danie zadosť s týmto aj vystúpeniam pána Zsolta Simona, aj kolegyni Zemanovej, aby sme to vlastnícke právo mali tak, ako ústava garantuje. Takže žime tak, aby bolo aj chleba, aj neba. Ďakujem pekne.
Grendel, Gábor, podpredseda NR SR (2022-11-10):
Pani poslankyňa má opäť doplňujúcu otázku. Nech sa páči.
Blanár, Juraj, podpredseda NR SR (2021-02-03):
Pán poslanec Suja, s faktickou poznámkou.
Kaliňák, Robert, podpredseda vlády a minister vnútra SR (2014-07-03):
Ja na to hneď zareagujem, aby sme nestrácali čas nejakou byrokraciou... (Prerušenie vystúpenia predsedajúcou.)
Cigániková, Jana, poslankyňa NR SR (2018-02-08):
Ďakujem veľmi pekne. Ja len veľmi krátko, Anka, ti chcem poďakovať za celú túto iniciatívu, ktorej sa tvrdohlavo dlhodobo držíš. Ja som veľmi rada. Vieš veľmi dobre, že aj ja som psičkár, ale teda nejde tu len o psy, ide tu o všetky zvieratá. Chcela by som naozaj upozorniť na to, že veľmi, veľmi, veľmi a dlhodobo chýba takáto legislatíva, a, a to, čo Anka hovorila, u nás na Slovensku je to na hanbu a naozaj toto nie je vec, určite to nie je vec politických tričiek, ale nejakého ľudského cítenia, kde je teda treba, je potrebné sa postarať o tých najslabších. V tomto prípade, aj ak, aj keď to nie sú ľudia. Takže ja vás chcem, kolegovia, tiež veľmi pekne poprosiť, aby ste hlasovali za tento návrh zákona. A, Anka, ako vieš, môj hlas určite máš. Keby som ich mala viac, tak ti ich dám všetky. (Povedané so smiechom.)
Osuský, Peter, poslanec NR SR (2016-06-07):
Ďakujem pekne, pán predseda. Stáva sa štandardom, že premiér funguje na pôde parlamentu tak, že vysype skládku a potom utečie. To je taký náš národný zvyk a vznikajú potom čierne skládky, ale tento spôsob komunikácie s volenými zástupcami ľudu je k nemu tak patriaci, ako k Hamletovi lebka a otázka: byť či nebyť? Vyhovárať sa na sto dní v prípade evidentnej zlodejčiny, ktorá nemá nič spoločné, povedzme si otvorene, s programovým vyhlásením vlády, je veľmi chabá výhovorka. Tvrdiť, že útok na krytie zlodejčiny je útokom na vládu, mi pripomína udalosť, keď si onehdy Elena Litvajová obstarala vo Viedni pomerne drahý kožuch a útoky na jej kožuch boli považované za útoky na základy socializmu. Pokiaľ ide o to, že sa prednášajú vymyslené fakty, no nezdá sa mi, že sú celkom vymyslené. Pamätám sa naopak, ako právnik docent Fico zdiagnostikoval úplne za horúca kauzu Hedvigy Malinovej opretý po bok svojho pobočníka Roberta Kaliňáka bez toho, aby mohol mať akékoľvek nevymyslené fakty. Je fajn, že hovorí o tom, aká je situácia u nás pokojná, v iných štátoch majú problémy. My sme, ako povedal, oáza pokoja a kľudu. No sme oáza pokoja a kľudu, aj keď občas treba chodiť na hranice a chrániť nás pred tisícmi imigrantov, ale hlavne sme oáza kľudu pre zlodejov, ktorí okrádajú verejné peniaze vratkami DPH a my im pripravujeme oázu pokoja. A poskočenie v rebríčku Transparency International na 50. miesto? Dvadsaťsedem európskych krajín? Kto je pred nami? Uganda? (Potlesk.)
Hrnčiar, Andrej, podpredseda NR SR (2017-03-21):
Reakcia na faktické poznámky, pán poslanec Matovič.
Pročko, Jozef, poslanec NR SR (2023-12-13):
No ďakujem. Dotkol si sa veľmi citlivej témy, a to sú sociálne odkázaní. Dotkol si sa veľmi citlivej témy a ja som hlboko presvedčený, že tento ožobračujúci zákon práve sociálne odkázaných, či sú to už Rómovia, alebo či sú to iné etniká, kohokoľvek, sa dotkne najviac. Tento zákon, ktorý ožobračuje každého jedného Slováka, spôsobí, že naozaj z tých sociálne odkázaných sa stanú ľudia, ktorí nebudú mať ani na jedlo. Fico svojimi, svojimi chrapúnskymi, zlodejskými vyberaniami peňazí z peňaženiek sociálne odkázaných spôsobí obrovskú katastrofu. A pamätáš sa, keď sme boli v predchádzajúcom volebnom období, tak tu sedeli takí vyholení a opálený jeden a tí furt vrieskali ako, ako, ako naozaj zmyslov zbavení. Tak si predstav, keby tu teraz boli, či by takto vrieskali, že čo idú urobiť tento, tento valec, ako idú ľudí ožobráčiť. Či by sa tu postavili títo, táto, nebudem im robiť reklamu, ale či by tu začali vrieskať a či by tam rozdrapovali sa a hovorili, že to, čo idete urobiť so Slovenskom, veď vy idete Slovensko úplne ožobráčiť. Nie, myslím, že nie, pretože oni aj s nimi vtedy bili bandu aj teraz bijú bandu, aj potom budú biť bandu. To je, to je odporné, ale naozaj úprimne, si to povedal presne, ako to cítim aj ja. Sociálne slabí a odkázaní budú trpieť veľmi, a to je od Fica obrovské svinstvo.
Paška, Pavol, predseda NR SR (2012-06-27):
Ďakujem. Vyhlasujem rozpravu. Nemám písomnú prihlášku do rozpravy, pýtam sa, či chce niekto vystúpiť v rozprave ústne. Nie. Vyhlasujem rozpravu za skončenú. Prerušujem rokovanie o tomto bode. Teraz vás poprosím, pán minister, aby ste uviedli v druhom a treťom čítaní návrh na vyslovenie súhlasu Národnej rady Slovenskej republiky so zmenami Dohovoru ITU prijatými na Konferencii vládnych splnomocnencov 2010 Medzinárodnej telekomunikačnej únie (ITU) v dňoch 4. až 22. októbra 2010 v Guadalajare (Mexiko) v znení vyhlásení a výhrad, ktoré týmto dokumentom prijme Slovenská republika . Chcem len kolegyne a kolegov upozorniť, že sa jedná o iný obsah napriek tomu, že je to dohovor prijatý splnomocnencami v Guadalajare. Ale ideme teraz rokovať o tlači 56 a spoločná správa má číslo 56a. Nech sa páči, pán minister.
Matovič, Igor, poslanec NR SR (2013-06-04):
Vážená pani predsedajúca, kolegyne, kolegovia, dovoľte mi, aby som v zmysle zákona č. 350/1996 Z. z. o rokovacom poriadku, vystúpil k návrhu poslanca Národnej rady Alojza Hlinu na vydanie zákona, ktorým sa mení a dopĺňa zákon č. 85/2005 Z. z. o politických stranách, politických hnutiach v znení neskorších predpisov, tlač 513, ako spravodajca výboru pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené v § 76 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie 19. schôdze Národnej rady. Ako spravodajca v prvom čítaní si osvojím stanovisko, že predmetný návrh spĺňa po formálnoprávnej stránke všetky náležitosti návrhu zákona uvedené v § 67 a 68 zákona Národnej rady o rokovacom poriadku Národnej rady, ako i náležitosti určené v legislatívnych pravidlách. Všeobecná časť dôvodovej správy obsahuje informáciu o cieli, a že je v súlade s Ústavou Slovenskej republiky a ostatnými všeobecne záväznými predpismi, ako i medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby podľa § 73 ods. 3 písm. c) zákona o rokovacom poriadku Národná rada uvedený návrh zákona prerokovala v druhom čítaní. Po druhé v súlade s rozhodnutím predsedu Národnej rady č. 492 z 26. apríla 2013 a podľa § 71 zákona o rokovacom poriadku návrh zákona prerokovali výbory pre financie a rozpočet a ústavnoprávny výbor. Za gestorský výbor navrhujem výbor pre financie a rozpočet, zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania na schôdzi Národnej rady. Pani predsedajúca, prosím, otvorte rozpravu k uvedenému návrhu zákona.
Bugár, Béla, podpredseda NR SR (2018-02-14):
Pán poslanec Pamula, môžte reagovať na faktické.
Kollár, Boris, predseda NR SR (2022-05-05):
Prosím, prezentujme sa a hlasujeme. (Hlasovanie.) Prítomných 124 poslancov, za 107, proti 2, zdržalo sa 14, nehlasoval 1. Konštatujem, že sme schválili návrh novely zákona č. 582/2004 Z. z. o miestnych daniach a miestnom poplatku. Pokračujeme hlasovaním v druhom čítaní o návrhu poslancov Viskupiča, Halgašovej, Cmoreja na vydanie zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19. Je to tlač 930, bod 45 schváleného programu. Spoločným spravodajcom je opäť pán poslanec Viskupič, prosím ho, aby uvádzal hlasovanie. (Hlasovanie o návrhu poslancov Národnej rady Slovenskej republiky Mariána Viskupiča, Jarmily Halgašovej a Petra Cmoreja na vydanie zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 930.)
Ďuriš, Nicholsonová Lucia, podpredsedníčka NR SR (2017-09-13):
Samozrejme, registrujem.
Bugár, Béla, podpredseda NR SR (2011-09-14):
Vážené panie poslankyne, páni poslanci, ja viem, že je pre niektorých, je veľmi neskoro, pre niektorých je veľmi skoro, ale chcel by som vás poprosiť, aby sme jeden druhého neurážali. Môžme mať iné názory, ale to ešte nás nesplnomocňuje na to, aby sme urážali vystupujúcich poslancov. Pani poslankyňa Zmajkovičová.
Lebocký, Tibor, poslanec NR SR (2013-04-30):
Áno.
Schlosár, Rastislav, poslanec NR SR (2016-10-27):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od jeho prerokovania v Národnej rade v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom, vrátane určenia gestorského výboru a lehoty na jeho prerokovanie vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Nemky, Martin, poslanec NR SR (2019-09-18):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
M. Číž, podpredseda NR SR: (2009-06-18):
Vážené kolegyne, kolegovia, uplynul čas určený na hodinu otázok, preto končím tento bod programu. Vzhľadom na tradičnú procedúru, že treba prepnúť technické zariadenie, vyhlasujem 3-minútovú prestávku. (Prestávka.) (Po prestávke.)
Číž, Miroslav, podpredseda NR SR (2015-03-24):
Ďakujem pekne. Pán poslanec Kuffa bol posledný, ktorý sa prihlásil do rozpravy ústne. Vyhlasujem všeobecnú rozpravu za skončenú. Chcete zaujať stanovisko, pán navrhovateľ? (Reakcia navrhovateľa.) Máte slovo.
Krajkovič, Mikuláš, poslanec NR SR (2018-03-14):
Pán predsedajúci, dajte, prosím, hlasovať o návrhu zákona ako celku v znení schválených pozmeňujúcich a doplňujúcich návrhov s odporúčaním gestorského výboru schváliť.
J. Brocka, poslanec: (2004-09-08):
Keďže ten vládny návrh je komplexná novela po 40 rokoch zákona o rodine, my riešime v poslaneckom návrhu len problém čiastkový, to znamená zrýchlenie adopcií, a v ďalšej tlači utajené pôrody, tak nesťahujem tento návrh. Ja by som poprosil o vašu podporu v druhom čítaní. A ak bude v druhom čítaní a vo výboroch taká podpora pre vládny návrh zákona tak, samozrejme, budeme sa usilovať o to, čo je iné v tomto návrhu, tak pozmeňujúcimi návrhmi preniesť do toho vládneho. Ďakujem za vašu pozornosť ešte raz.
J. Počiatek, minister financií SR: (2009-06-25):
Práve komisia v poslednej dobe pochopila podľa mňa veľmi pragmaticky, že príchod krízy bol taký náhly a taký rozsiahly, že krajiny v daných rokoch nie sú schopné úplne efektívne zareagovať tak, aby boli schopné skonsolidovať aj v tomto superťažkom období verejné financie pod povolené hranice. A komisia pripúšťa, že dnes a v tomto momente – a to v tom dokumente tiež píšu, len ste to opomenuli spomenúť –, že hlavnou úlohou vlád v tomto momente je stimulovať ekonomiku a preto je aj prípustné prekročenie limitu 3 % a deficit pre každú krajinu individuálne nejako už v tomto roku dopadne. Čo je ale oveľa dôležitejšie a z tohto odporúčania vyplýva, je, ako sa budú vlády správať v budúcnosti, ako budú tie verejné financie konsolidovať v budúcnosti. A ja si plne uvedomujem, aj vláda, že našou hlavnou úlohou je dnes zostaviť kvalitne rozpočet na najbližšie tri roky, ktorý bude túto cestu konsolidácie jasne naznačovať a nie je preto až také dôležité hrať sa tu na nejaký procedurálny návrh o tom, že zavedieme limity výdavkov, pretože tie limity výdavkov každé to ministerstvo bude mať v rozpočte. Preto som aj spomínal, že jednou z našich snáh je zaviesť záväznosť rozpočtovania na viac ako len jeden rok. Viete, že zákon platí len jeden rok, i keď sa zostavuje rozpočet výhľadovo na tri roky, ale to by bol veľký posun dopredu v prípade, že by tieto limity boli záväzné, k čomu sa ja teda jednoznačne hlásim a myslím si, že to hodnotenie, na ktoré ste pýtali, bude presne v tomto duchu. Našou úlohou je jasne nadefinovať schému konsolidácie verejných financií po roku 2009 za predpokladu, že by kríza  teoreticky do konca tohto roku mohla odznieť a mohlo by nastať prvé oživenie v roku 2010. Ďakujem za slovo, skončil som.
Číž, Miroslav, poslanec NR SR (2016-11-29):
Ďakujem pekne. Pán poslanec, no trošku ste ma sklamali vzhľadom predsa len istý kredit, ktorý tu je. A toto, čo ste povedali, je, myslím si, že hlboko nezlučiteľné s demokraciou. Tak s pani Pietruchovou, napríklad keď hovoríte, ako zďaleka nezdieľam nejak obdivne jej názory, ale ani ma nenapadlo hovoriť, že je človek, ktorý má iné názory ako mám ja, do štátneho mechanizmu nepatrí. To znamená, vy budete, keď nás teda vymeníte, jak to tu hovoríte, okamžite určovať, kto si čo môže myslieť a s akým portfóliom názorov môže vstúpiť do štátnej správy?! Veď to je absolútne neprijateľné a takto rozprávať nemôžeme. Mimochodom, politicky len drobnú poznámku. Ak si pamätáme, tak posledné veľké výmeny a dramatické výmeny na ministerstvách boli v roku 2010, 2010, v období, keď teda vládla trochu iná vláda a po našom nástupe ani zďaleka nejaké dramatické výmeny neboli. Zadefinovali sa politické funkcie a funguje to vcelku formálne a žiadny veľký politický zápas na túto tému ani neprebehol. Takže pravdepodobne tá situácia, esencia problému, o ktorom hovoríte, je dramaticky niekde úplne inde.
Hlina, Alojz, poslanec NR SR (2013-10-23):
Priznám sa, nie celkom som tej prestrelke, som ju nezachytil, sa ospravedlňujem, som sa venoval niečomu inému pre túto chvíľu. Ale teda z počutého, mierne zaznamenaného asi čo hovoríme, je, čo ja identifikujem, to sa hovorí, že sa ten výraz používa pri firemnej kultúre. Ale aj strany majú svoju kultúru. A predpokladám, že v straníckej kultúre strany SMER je taký machizmus. No však ja viem, že to sú ženy, ktorým to koniec koncov aj imponuje. Takže ja tým ženám, ktoré sú u vás v tej machistickej spoločnosti, len môžem držať palce, aby to tam nejako ustáli. Ale otázka stojí, koľkí z vás proste nabiehate na tú lajnu, kde ako prvého ste poslali pioniera, tuná kolegu, ktorý už sa venuje, predpokladám, doštudovaniu, aby mohol učiť tam, kde je teda výrazom biedy slovenského vysokého školstva, kde učí. Ďakujem.
Blcháč, Ján, poslanec NR SR (2022-03-24):
Vážený pán predsedajúci, vážené kolegyne, kolegovia, ja len veľmi stručne chcem podporiť tento návrh zákona a riešenie situácie, ktorú denne prežívajú tí, ktorí organizujú na Slovensku opatrovateľky, či sú to obce, mestá, alebo aj charitatívne cirkevné organizácie a ďalší, ktorí sa v tomto čase čoraz viac dennodenne stretávajú s absolútnym nedostatkom opatrovateliek, ktoré sú málo motivované. A práve ten návrh, ktorý prichádza z dielne politickej strany HLAS – sociálna demokracia, ktorý pred chvíľkou predložil pán Erik Tomáš, rieši aj v spolupráci s Asociáciou poskytovateľov opatrovateľských služieb túto situáciu aspoň čiastočne. A chcel by som teda potvrdiť to, čo predkladateľ v úvode zvýraznil, zvýrazňoval viackrát, že chýbajú opatrovatelia a opatrovateľky, hľadajú si prácu predovšetkým v zahraničí aj kvôli finančnému ohodnoteniu a podobne. A chcem trošku pripomenúť, všetci, všetkým nám je ľúto, odsudzujeme, čo sa deje na Ukrajine, a v tej súvislosti máme konkrétne skúsenosti, že odídenci, ktorí prichádzajú na Slovensko, to nie sú len matky s deťmi alebo to nie sú len zdraví ľudia, ale konkrétne napríklad v Liptovskom Mikuláši sa ubytovalo viac než 20 ľudí, ktorí sú odkázaní na pomoc. Sú to ťažko zdravotne postihnutí okrem ďalších, samozrejme, desiatok, ale práve títo v týchto dňoch hľadajú pomoc v určitých hodinách, s určitými operáciami alebo činnosťami práve hľadajú opatrovateľky. A vedzte, že je to absolútny problém, okrem toho, že našim ľuďom, ktorým by sme mali poskytovať v zmysle zákona, hľadáme ešte naozaj silou-mocou pomoc aj týmto ľuďom, ktorí sú možno dočasne, možno na chvíľu, možno na dlhší čas práve aj v internáte jednej strednej školy, ktorí túto pomoc potrebujú, nemôžme ich zabezpečiť. Preto myslím si, že keď tieto a ďalšie argumenty, ktoré boli povedané a sú v zákone obsiahnuté, zvážiť, zváži aj koaličná väčšina, že tento návrh zákona určite nájde podporu a bude schválený. Ďakujem pekne vopred.
Číž, Miroslav, podpredseda NR SR (2015-02-06):
Ďakujem pekne. Pán spravodajca? Nechce zaujať. Ďakujem pekne. Kolegyne, kolegovia, prerušujem rokovanie o tomto bode programu. Panie poslankyne, páni poslanci, nasledujúcimi bodmi sú tri poslanecké návrhu noviel zákona o cestnej doprave v prvom čítaní, ku ktorým bude zlúčená rozprava s tým, že o každom návrhu budeme logicky hlasovať osobitne. Pri prerokovaní návrhov budeme postupovať tak, že najskôr vystúpia predkladatelia za každý návrh a po nich vystúpi určený spravodajca z výboru pre hospodárske záležitosti. Čiže slovo má teraz pán poslanec Beblavý a uvedie svoj návrh na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov. Tam len mi dovoľte uviesť, že parlamentná tlač 1362, pre zápis teda uviesť, a návrh na pridelenie výborom v rozhodnutí predsedu č. 1368. Máte slovo, pán poslanec. (Rokovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov , tlač 1362.)
Laššáková, Jana, podpredsedníčka NR SR (2012-09-25):
Príjemné dobré ráno. Vážené panie poslankyne, páni poslanci, otváram deviaty rokovací deň 7. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Kamenický, pán poslanec Miškov a pani poslankyňa Rošková. Pokračujeme v prerušenej rozprave v prvom čítaní o návrhu poslancov Ivana Štefanca, Ľudovíta Kaníka a Pavla Freša na vydanie zákona o Živnostenských licenciách (tlač 144). Pán poslanec Štefanec je už na svojom mieste, podobne aj spravodajca. Do rozpravy sú ešte ústne prihlásení poslanec Martin Fecko, Štefan Kuffa a Jozef Mihál. Dávam slovo poslancovi Feckovi, nech sa páči, pán poslanec, a pripraví sa pán poslanec Kuffa. (Pokračovanie v rokovaní o návrhu poslancov Národnej rady Slovenskej republiky Ivana Štefanca, Ľudovíta Kaníka a Pavla Freša na vydanie zákona o Živnostenských licenciách a o zmene a doplnení niektorých zákonov v znení neskorších predpisov , tlač 144.)
Sulík, Richard, podpredseda vlády a minister hospodárstva SR (2021-10-26):
Ďakujem pekne. No, tak ja by som teda pokračoval s tými otázkami, ktoré mi boli položené. Najprv k vysvedčeniu. Tak, to je zábavné. Mám tu teda moje vysvedčenie maturitné, je v nemčine. Mám tu úradný preklad v slovenčine. Ja som mal známky šeredné, ale bol som dobrý z fyziky, tam som mal jedničku. A pribalil som, keďže vy dokážete vytiahnuť všetko, páni, tak som pribalil ešte vysvedčenie z tretej triedy, lebo možno by pán Fico došiel s otázkou, či som ja chodil do základnej školy, tak chodil som. Nemám potvrdenie, že som chodil do materskej školy. Do dúfam, že mi budete veriť, že som chodil, ale mám fotku odtiaľ. A ešte som pribalil vysvedčenie o štátnej skúške na Ekonomickej univerzite, ktorú som robil 26. mája 2003, vo veku 35 rokov som poctivo vychodil denné štúdium. Končil som s diplomovou prácou, ktorú som si písal sám na základe štyroch, teda čerpal som zo štyroch kníh, zvyšok som si vymyslel sám. A táto diplomová práca bola aj zrealizovaná a Slovensko zažilo veľký ekonomický rozmach, preukázateľne veľký. Zatiaľ čo, pán Blaha, keď si pozriem na váš výkon za posledných osem rokov, toľko ste v parlamente, tak v roku 2012 ste podali nula legislatívnych návrhov. V roku 2013 ste podali nula legislatívnych návrhov. V roku 2014 ste podali nula legislatívnych návrhov. V roku 2015, pozor, dôjde veľká zmena, ste podali jeden legislatívny návrh. K tomuto je na gratulovanie, áno. V roku 2016 sa nezadarilo, zas to bola nula. V 2017 zabojovali a bol to jeden, jeden návrh za celý rok. V roku 2017 to bol tiež jeden, no a potom už nevydalo, potom to nula až dodnes. Za osem rokov, čo tu sedíte a kydáte v parlamente, stáli ste tento štát tak pol milióna eur. Výsledok? Tri návrhy. To sú asi najdrahšie legislatívne návrhy na svete, keď to vydelím, lebo však nemáte nič iné robiť. Teraz pár vecí... (Prerušenie vystúpenia predsedajúcim.)
P. Paška, predseda NR SR: (2008-09-11):
(Hlasovanie.) 139 prítomných, 115 za, 1 proti, 21 sa zdržalo, 2 nehlasovali. Návrh sme schválili a pridelili návrh zákona výborom a určili lehoty na prerokovanie. Pán poslanec Valocký v prvom čítaní uvedie hlasovanie o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov a o doplnení zákona č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov . Je to tlač 713.
Kollár, Jozef, poslanec NR SR (2010-12-08):
Ako druhý pozmeňujúce a doplňujúce návrhy podal pán poslanec Vážny. Podal tri návrhy a navrhol hlasovať o každom bode samostatne. Hlasujme, prosím, o návrhu pod bodom č. 1.
Kéry, Marián, poslanec NR SR (2019-10-28):
Ďakujem za slovo. Pán poslanec Dostál, nie, nezabudol som. Je to úmysel kvôli tomu, aby som urobil ústretovosť voči kolegom zo Slovenskej národnej strany, pretože keby prešiel ten môj pozmeňujúci návrh aj s touto časťou, tak o ich pozmeňujúcom návrhu by sa už nemohlo hlasovať. Je dosť možné, že ak bude schválený pozmeňujúci návrh kolegov zo Slovenskej národnej strany, o mojom sa nebude môcť ani hlasovať. To je technická vec. Pán poslanec Osuský, tak vám je sympatický názov nezávislý kandidát a veľmi vám vadí ten nový, to nové pomenovanie kandidát bez politickej príslušnosti, a dokonca sa snažíte vysvetliť, že nebude dodržaná dikcia zákona, pretože kandidát bez politickej príslušnosti sa môže stať, že bude kandidovať niekto, kto je člen politickej strany. Ale prečo vám to rovnako nevadí aj pri súčasnom stave, kedy je niekto označený ako nezávislý kandidát a vieme dobre, že nespĺňa tie kritériá a ide kandidovať ako nezávislý napriek tomu, že je členom politickej strany? Takže v tomto nemáte rovnaký meter. A pán poslanec Poliačik, nuž, v prvom čítaní, keď tu bola rozprava, tak ste povedali, že vám nevadí to klamstvo, ktoré urobil napríklad váš kandidát na primátora Bratislavy, ktorý zvíťazil, pán Vallo a v kolónke zamestnanie si uviedol Team Vallo. Povedali ste, že s tým nemáte problém, tak s vami potom ťažko nejakým spôsobom reagovať argumentačne, keď takéto inflagrantné porušenie nie ste schopný nejakým spôsobom prijať.